35.11 REGOLAMENTI DWAR ID-DRITTIJIET GĦALL-PERMESSI GĦALL-BINI L-AVVIŻ LEGALI 78 ta’ l-1987, kif emendat bl-Avviżi Legali 25 ta’ l-1988, 148 ta’ l-1990 u 407 ta’ l-2007. L-AVVIŻ LEGALI 78 ta’ l-1987, kif emendat bl-Avviżi Legali 25 ta’ l-1988, 148 ta’ l-1990 u 407 ta’ l-2007. 1. It-titolu ta’ dawn ir-regolamenti hu Regolamenti dwar id-Drittijiet għall-Permessi għall-Bini. 2. Bla ħsara għad-disposizzjonijiet tar-regolament 3, id-drittijiet speċifikati fl-Iskeda li tinsab ma’ dawn ir-regolamenti għandhom jitħallsu lill-Awtorità ta’ l-Ippjanar relattivament għas-servizzi hemmhekk imsemmija. 3. Ebda drittijiet addizzjonali speċifikati fil-parti ta 3 ta’ l-Iskeda ma għandhom jitħallsu għal: (a) bini ta’ użu reliġjuż, kulturali jew filantropiku bħalma huma knejjes, kunventi, clubs politiċi, soċjali u sportivi, u skejjel, u bini tal-Gvern iżda mhux parastatali; (b) are imsaqqfa bi strutturi temporanji u gallarijiet; (ċ) kmamar fuq il-bejt sakemm dawn ma jkunux intiżi għall-abitazzjoni; (d) trombi tat-taraġ uspazji ta’ liftijiet ’il fuq mill-aħħar sular; (e) bċejjeċ ta’ art ta’ l-Iskema tal-Home Ownershipu Arei għall-Iżvilupp tal-Bini allokati qabel il-31 ta’ Diċembru, 1987; (f) kantini mhux għall-abitazzjoni taħt djar jew vilel; (g) bini intiż għall-użu agrikolu bħal kmamar għall-għodod u irziezet proprjetà ta’ bdiewa reġistrati full-time; u (h) bini li jappartjeni lill-Korporazzjoni għal Żvilupp ta’ Malta u lill-Malta Freeport Corporation Limited. 4. Kunsiderazzjoni-jiet ġenerali. Fl-istima għall-ammont tal-ħlas dovut għandhom jittieħdu dawn il-kunsiderazzjonijiet ġenerali: (a) Fil-kejl ta’ binimsaqqaf dan jitqies fuq l-area li tkun okkupata inkluża il-ħxuna ta’ ħitan diviżorji u ħitan fuq barra, u nofs il-ħxuna ta’ ħitan ta’ appoġġ. Minn dan il-kejl tiġi mnaqqsa l-area okkupata mill-btieħi. (b) Verandi jiġu meqjusa bħala are imsaqqfa. (ċ) Trombi tat-taraġ, liftijiet u spazji oħra komuni jgħoddu bħala binimsaqqaf għal kull sular. (d) Dwar kull bini li jaqdi funzjonijiet diversi irid jitħallas id-dritt għal kull parti minn dak il-bini skond kif speċifikat fl-Iskeda. 5. Applikazzjonijiet għal tiġdid. Applikazzjoni għal tiġdid ta’ permess, wara li jkun skada u li għalih ma jkunux tħallsu d-drittijiet skond dawn ir-regolamenti, għandha titqies bħala applikazzjoni ġdida jekk ix-xogħol ma jkunx mibdi. 6. Pagamenti. (1) Il-ħlas tad-drittijiet addizzjonali speċifikati fil-parti ta 3 ta’ l-Iskeda għandu jgħodd għall-applikazzjonijiet sottomessi wara il-25 ta’ Novembru, 1987, iżda id-dritt tal-ħlas mal-preżentazzjoni ta’ l-applikazzjoni speċifikati fil-partiti 1 u 2 ta’ l-Iskeda ma jitħallasx għal dawk l-applikazzjonijiet li ġew sottomessi qabel il-31 ta’ Diċembru, 1987. (2) Il-ħlas tad-dritt mal-preżentazzjoni ta’ applikazzjoni għandu jiġi indikat permezz ta’ bolla tal-posta ta’ l-ammont relattiv li tiġi mwaħħla fuq l-applikazzjoni. Il-bolla għandha tkun imħassra effettivament mill-applikant b’mod illi ma tkunx tista’ tiġi użata għal xi applikazzjoni jew skop ieħor. Il-ħlasijiet l-oħrajn kollha jsiru fil-cashoffice tad-Dipartiment tax-Xogħlijiet, f’BlokkA f’Beltissebħ jew Victoria, Għawdex fil-ġranet tax-xogħol bejn it-8.00 a.m. u nofs in-nhar. Titħalla riċevuta għal kull ħlas li jsir. 7. Ħlas lura. Ma jista’ jsir l-ebda ħlas lura ta’ drittijiet imħallsa skond dawn ir-Regolamenti ħlief id-drittijiet addizzjonali speċifikati fil-parti ta 3 ta’ l-Iskeda fejn jiġi rtirat permess. 8. Trasferiment ta’ permess. Emendata: A.L.25 ta’ l-1988. Sostitwita: A.L.407 ta’ l-2007. Applikazzjoni għal trasferiment ta’ permess titqies applikazzjoni ġdida, iżda ma jerġgħux jitħallsu id-drittijiet addizzjonali.